钦定古今图书集成/明伦汇编/闺媛典/第289卷 > 皇清二十二 > 黄家琼妻伍氏
## 钦定古今图书集成/明伦汇编/闺媛典/第289卷 > 皇清二十二 > 黄家琼妻伍氏

按《宁化县志》：“伍氏，黄家琼妻。年二十八，琼亡，家无立锥，一子又殇。氏绝望自缢，翁救得不死。于是断发毁容，咽糠籺三十馀年，诣本宗老涕泗哀告曰：‘吾祖翁少野公齿德俱优，邑之人望。祖姑阴氏育吾翁孺子成立，姑曾氏抚夫家琼年三十而殁，大子允位，八岁又殇。今妇即死，沟壑无足重轻，惟虑三世荒坟，必至牛羊践蹋。欲收各骸葬祖墓傍，俾族众岁时犹及拜扫。仍恳斯文数位，以妇言代呈。当事许立墓石一片，则枯骨沾恩，孀魂结草矣’。” 宗老为叹息成其志。